הזירה הבין-תחומית

הזירה הבין-תחומית (מלכ"ר) היא מוסד תרבות, השוכן בירושלים ומשמש במה ליוצרים צעירים וותיקים כאחד.

== פעילות ==
205x205 פיקסלים
הזירה נוסדה במסגרת העמותה לקידום תיאטרון בין-תחומי בהנהלת מריו חורחה קוטליאר בשנת 1988 תחת השם "הבמה", כתיאטרון אוונגארדי בין-תחומי. ככזו, היא נותנת במה לתכנים מקוריים ואישיים, תמיכה לאמנים בתחילת דרכם וחותרת לרמה מקצועית ואמנותית גבוהה על פי כל קנה מידה. ברפרטואר הזירה מופעי תיאטרון מקוריים בהפקת הזירה, מופעי תיאטרון המאומצים ונתמכים על ידי הזירה, הפקות מחול, מוזיקה, וידאו-ארט, שירה ומיצג<ref></ref>.

במהלך הפעילות השנתית השוטפת, העלתה העמותה שני פסטיבלים:
* "קולה של המילה" - פסטיבל לזכרו של מריו קוטליאר העוסק במילה הכתובה וביטויה באמנות הבין-תחומית.
* "זירת מחול" - המביא ביכורי מחול של כוריאוגרפים בראשית דרכם לצד כוריאוגרפים מוכרים וותיקים.

הזירה הבין תחומית פועלת לקידום אמנות המופע הבין תחומי, יוזמת הפקות מקוריות חדשות, מעודדת ומטפחת אמנים מוכשרים בעלי שפה אמנותית יוצאת דופן, חותרת לאיכות אמנותית גבוהה ולמצוינות בכל אחד מתחומי הפעילות המתקיימים בה, ונמצאת בלב השיח התרבותי והאמנותי. העמותה סוברת שלמרות ובגלל המצב הפוליטי-כלכלי-חברתי המורכב, ישנה חשיבות עליונה לאמנות, המחוברת להיסטוריה של זמן ומקום, אך אינה כבולה בחוקים היסטוריים של יצירה.

הזירה רואה עצמה בית ליוצרים מקוריים, העומדים באתגר הזה, ושואפת להתפתח ולהיפתח לאפשרויות חדשות של מפגש עם קהל. כך מהווה התיאטרון זירה למפגש חי בין קטבים תרבותיים, בשאיפה ליצור קהילת אמנים פעילה ומחוברת להוויה הרוחשת בישראל.

מטרות אלו משתקפות ברפרטואר הזירה - לכל הצגה שפה בימתית ייחודית משלה, כל הצגה מתקשרת באופן אחר; אבל המכנה משותף של כולן הוא החידוש, העדין, הבוטה - אותו חיבור איכותי וחמקמק בין צורה לתוכן. כך עפה הזירה לכל מיני כיוונים, בחוצפה צעירה השומרת כבוד למסורת, ובתוך אותה סחרחורת אמנותית רבגונית, לא שוכחת להושיט יד לקהל שלה, כי בלעדיו המסע לא שווה אפילו את הצעד הראשון.

ההצגות הקבועות שרצות בזירה הן: הדרך לעין חרוד, צבי סהר<ref></ref>. ההפך מחי, מיכל ואקנין ואילנית בן יעקב<ref></ref>. כלבה טובה ירושלים, הילה גולן<ref></ref>. קופים, עמית דרורי<ref></ref>. מכח אותה תנועה מיקה קופפר<ref></ref>. עולמות, מחזור שירים כנעני-עתידני, אנה ווילד<ref></ref>. כושלירבאק, נורית דרימר<ref></ref>, בית הספר למזג אויר נון טרופו, גיא גוטמן<ref></ref><ref></ref>.

מנהלי הזירה: מריו חורחה קוטליאר עד שנת 1999, הדס עפרת עד שנת 2002, גילי שנית עד שנת 2007, דורון תבורי וגיא בירן עד שנת 2009, גיא בירן עד שנת 2017 ,כיום (2021) עמית דרורי.

הזירה נתמכת ע"י: מנהל התרבות של משרד התרבות והספורט, אגף התרבות של עיריית ירושלים, הקרן לירושלים ומועצת הפיס לתרבות ולאמנות.

== קישורים חיצוניים ==
* [http://www.hazira.org.il אתר הזירה הבין-תחומית]
* [https://web.archive.org/web/20160305153100/http://hazira.org.il/home/kola2007/ פסטיבל קולה של המילה 6 (2007)]
* [https://web.archive.org/web/20070326074441/http://www.hazira.org.il/home/summernights/psifas.html פסטיבל לילות קיץ 4 (2006)]
* [http://www.hazira.org.il/home/ziratmahol1/festivalmahol.html פסטיבל זירת מחול 3 (2006)]
* [http://hazira.org.il/?sound=קולה-של-המילה-2015 פסטיבל קולה של המילה (2015)]
* [http://hazira.org.il/?theater=רפול-והים רפול והים]
* [http://hazira.org.il/?theater=%D7%94%D6%B7%D7%93%D6%BC%D6%B6%D7%A8%D6%B6%D7%9A%D6%B0-לְעֵין-חָרוֹד הדרך לעין חרוד]
* [http://hazira.org.il/?theater=אקס-חמותי-החורגת אקס חמותי החורגת]
* [http://hazira.org.il/?theater=ההיפך-מחי-מופע-לצופה-יחיד ההפך מחי]
* [http://hazira.org.il/?theater=המנון-לקופסה המנון לקופסה]
* ארכיון מריו קוטליאר. [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81174212870002791&lang=iw_IL ספריית יונס וסוראיה נזריאן, אוניברסיטת חיפה]

== הערות שוליים ==

קטגוריה:ירושלים: תרבות
קטגוריה:ישראל: ארגוני תרבות
קטגוריה:תיאטרון בישראל